Maksukuriteos kahtlustatuna eelmisel nädalal ööpäeva arestimajas veetnud ASi Tere juhataja Oliver Kruuda lubab nüüd osa ettevõttest maha müüa.
Kui Oliver Kruuda eelmisel kolmapäeval vahi alt vabastati, teatas ta juba samal õhtul “Aktuaalses kaameras”, et on valmis osa ettevõttest võlgade katteks maha müüma. Aktsiaseltsil Tere on võlgu üle 60 miljoni euro. Maksuvõlga on üle 1,2 miljoni euro. Piimatootjad, kellele Kruuda on võlgu maksupettusest tunduvalt suuremaid summasid, loodavad saneerimisele, sest kardavad, et pankroti puhul jääbki neil raha saamata.